วันนี้เป็นมื้อแห่งปลาย่าง พร้อมใจสั่งคนละอย่างแบบเซ็ท ไม่ได้นัดหมายต่างเลือกตามชอบหรืออยากชิม(ตัวเอง)

ปลาชิมาฮอกเกะย่างถ่าน เนื้อปลาหนานุ่มมีรสเค็มชัดเจน ย่างปลาจนหนังปลาไหม้ขม คนชอบกินหนังอด เครื่องเคียงต่าง ๆ ให้มาในเซ็ทช่วยให้มีรสชาติหลากหลายมากขึ้น แต่ซุปใสถ้วยนี้ออกเค็ม

ปลาอาจิย่างถ่าน ไม่ได้ชิมแถมกางปลาไม่เยอะ ย่างจนหนังไหม้ สงสัยลูกค้าเยอะเร่งไฟแรงแบบรีบเร่ง ส่วนเนื้อปลายังโอเคนะ เครื่องเคียงในเซ็ทเหมือนกัน ซุปใสเค็มน้อยกว่าออกหวานนิดอร่อยกว่าในเซ็ทแรก

ปลากะพงแดง (โอกิเมได) หมักซอสโชยุโคจิย่างถ่าน ได้ปลาส่วนหางเลยไม่ค่อยถูกใจคนสั่ง ย่างจนหนังไหม้ขม เซ็ทนี้สั่งเป็นซุปโชยุ

โดยรวมเนื้อปลาอร่อยออกเค็มเหมาะสำหรับวัยกำลังโตที่กินปลาคำน้อยเพิ่มข้าวได้จนอิ่ม ไข่ตุ่นอร่อย บ้างบอกออกกลิ่นคาวเลยไม่กิน ส่วนข้าวเลือกเป็นข้าวธัญพืชคนละ 1 ถ้วย